Ο Φριτς Κλάιν (γερμανικά:Fritz Klein ,24 Νοεμβρίου 1888 - 13 Δεκεμβρίου 1945) ήταν Γερμανός ναζί γιατρός και εγκληματίας πολέμου και απαγχονίστηκε για το ρόλο του στις φρικαλεότητες στο στρατόπεδο συγκέντρωσης Μπέργκεν Μπέλζεν κατά τη διάρκεια του Ολοκαυτώματος.

Πρώτα χρόνια και εκπαίδευση
---------------------------

Ο Κλάιν γεννήθηκε στο Feketehalom της Αυστροουγγαρίας (τώρα Codlea στην κεντρική Ρουμανία).

Ο ίδιος θεωρήθηκε εθνοτικός Γερμανός. Σπούδασε ιατρική στο Πανεπιστήμιο της Βουδαπέστης και ολοκλήρωσε τη στρατιωτική του θητεία στη Ρουμανία, ολοκληρώνοντας τις σπουδές του στη Βουδαπέστη μετά το τέλος του Α΄ Παγκοσμίου Πολέμου. Έζησε και εργάστηκε ως γιατρός στο Ζιμπενμπύργκεν (Siebenbürgen στη Τρανσυλβανία) της Ρουμανίας.

Το 1939, ως Ρουμάνος πολίτης, επιστρατεύτηκε στον ρουμανικό στρατό, όπου μετά το ξέσπασμα του πολέμου με τη Σοβιετική Ένωση το 1941 υπηρέτησε ως παραϊατρικός στο Ανατολικό μέτωπο. Τον Μάιο του 1943, ο Ρουμάνος δικτάτορας Μάρσαλ Ιόν Αντονέσκου ,έπειτα από αίτημα του Χίτλερ να αποδεσμεύσει τους Γερμανούς από τον Ρουμανικό Στρατό, τους έστειλε στο γερμανικό στρατό. Ως εκ τούτου, ο Κλάιν έγινε στρατιώτης στα Waffen-SS, ήταν εγγεγραμμένος στο Κεντρικό γραφείο προσωπικού των SS και στάλθηκε στη Γιουγκοσλαβία.

Καριέρα
-------

Ο Φριτς Κλάιν περιτριγυρισμένος από πτώματα σε μαζικό τάφο στο Μπέργκεν Μπέλζεκ. Ο Βρετανικός στρατός που απελευθέρωσε το στρατόπεδο τον ανάγκασε να θάψει τα πτώματα των κρατουμένων.
Στις 15 Δεκεμβρίου 1943, έφτασε στο στρατόπεδο συγκέντρωσης του Άουσβιτς, όπου στην αρχή υπηρέτησε ως γιατρός στρατοπέδευσης στο στρατόπεδο των γυναικών στο Μπιρκενάου. Στη συνέχεια, εργάστηκε ως γιατρός στο στρατόπεδο των Τσιγγάνων. Συμμετείχε επίσης σε πολλές επιλογές κρατουμένων κατά τη διάρκεια της άφιξης τους στη ράμπα. Τον Δεκέμβριο του 1944 μεταφέρθηκε στο στρατόπεδο συγκέντρωσης Νόιενγκαμε, από όπου στάλθηκε στο στρατόπεδο συγκέντρωσης Μπέργκεν Μπέλζεν τον Ιανουάριο του 1945. Παρέμεινε στο στρατόπεδο με τον διοικητή Γιόζεφ Κράμερ και παραδόθηκαν μαζί στα βρετανικά στρατεύματα. Ο Κλάιν φυλακίστηκε και αναγκάστηκε να βοηθήσει στη ταφή όλων τα νεκρών σε μαζικούς τάφους. Η Βρετανική Στρατιωτική Μονάδα Κινηματογράφου και Φωτογραφίας φωτογράφισε τον Κλάιν να στέκεται σε έναν μαζικό τάφο, σε μια γνωστή φωτογραφία του 1945 (φαίνεται στα δεξιά).

Όταν ρωτήθηκε πώς συμβάδιζαν οι ενέργειές του με τις ηθικές του υποχρεώσεις ως γιατρός, ο Κλάιν δήλωσε περήφανα:

> «Ο όρκος μου στον Ιπποκράτη λέει να κόψω ένα κομμάτι γάγγραινας από το ανθρώπινο σώμα. Οι Εβραίοι είναι το γαγγρογενές προσάρτημα της ανθρωπότητας. Γι' αυτό τους έκοψα.»
> 
> 

Ο Κλάιν και 44 άλλοι κατηγορούμενοι καταδικάστηκαν στη δίκη του Μπέλζεν από βρετανικό στρατιωτικό δικαστήριο στο Λύνεμπουργκ. Η δίκη διήρκεσε αρκετές εβδομάδες, από τον Σεπτέμβριο έως τον Νοέμβριο του 1945. Κατά τη διάρκεια της δίκης, η Ανίτα Λάσκερ κατέθεσε ότι ο Κλάιν συμμετείχε σε επιλογές κρατουμένων για τους θαλάμους αερίου. 

Καταδικάστηκε σε θάνατο και κρεμάστηκε στη φυλακή Χάμελιν από τον Βρετανό εκτελεστή Άλμπερτ Πιερπόιντ στις 13 Δεκεμβρίου 1945.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. ↑  «Exclusivitate Bestia în halat alb». *www.old.monitorulexpres.ro*. Ανακτήθηκε στις 14 Νοεμβρίου 2020.
3. ↑  Brueggemann, Rudy Mad Science And Criminal Medicine
4. ↑  «Law Reports of Trial of War Criminals» (PDF).
5. ↑  «Kramer and Irma Grese Will Die With 9 Others for Reich Murders; KRAMER, 10 OTHERS SENTENCED TO DIE Kramer Shows No Emotion Cries Out to Be Hanged Dachau Chief Denounced (Published 1945)» (στα αγγλικά). *The New York Times*. 1945-11-18. ISSN 0362-4331.. Ανακτήθηκε στις 2020-11-14.
6. ↑  Ella Lingens Reiner (1948). *Prisoners Of Fear*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4607265
* LCCN: no2002102133
* GND: 1034929151

 |

 |